Diari Oficial de la Generalitat Valenciana


Sumari del DOGV 9573, del 13-04-2023 (2023/3891)

RESOLUCIÓ de 3 d'abril de 2023, de la Conselleria de Justícia, Interior i Administració Pública, de modificació de delegació de la competència a l'Ajuntament de Gandia, per a la contractació del projecte, licitació, adjudicació i execució de l'obra «Construcció del Palau de Justícia de Gandia».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9573

Data del DOGV
:   13-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3891


Data del document
:   03-04-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 3 d'abril de 2023, de la Conselleria de Justícia, Interior i Administració Pública, de modificació de delegació de la competència a l'Ajuntament de Gandia, per a la contractació del projecte, licitació, adjudicació i execució de l'obra «Construcció del Palau de Justícia de Gandia». [2023/3891]  
Antecedents de fet  
  
Primer. En data 17 de setembre de 2018, la consellera de Justícia, Administració Pública i Reformes democràtiques (actualment, Conselleria de Justícia Interior i Administració Pública pel Decret 5/2019, de 16 de juny), va delegar l'exercici de competències a favor de l'Ajuntament de Gandia (publicada en el Diari Oficial de la Generalitat Valenciana el 24 de gener de 2019 - núm. 8471), per a la contractació de la redacció de projecte, licitació, adjudicació i execució de l'obra «Construcció del Palau de Justícia de Gandia», amb un pressupost màxim total de 55.086.008,91 € (impostos inclosos), que s'havia d'executar en els termes, mitjans de control i condicions als quals es va condicionar aquesta delegació i que van ser acceptats expressament i incondicionadament per l'Ajuntament de Gandia.  
La delegació es va portar a efecte a petició del mateix Ajuntament, que la va justificar en el servei públic fonamental que suposa que els ciutadans tinguen accés a la justícia amb una correcta dotació d'infraestructures, en la urgència que revesteix l'agilitació dels terminis per a comptar amb aquestes instal·lacions, així com en el deure de col·laboració entre les diferents administracions públiques, i va prevaler la proximitat de l'entitat local.  
Segon. Aquesta actuació és una obra de construcció d'una infraestructura de titularitat de la Generalitat, que s'executa sobre terrenys que han sigut cedits gratuïtament a la Generalitat Valenciana i acceptats mitjançant la Resolució del conseller d'Hisenda i Model Econòmic de data 10 d'agost de 2018, i està previst el posterior lliurament a la Generalitat d'aquesta infraestructura una vegada executada.  
Tercer. Respecte a les consignacions pressupostàries necessàries per fer front als compromisos assumits per aquesta administració, el Consell, en reunió de 20 de juliol de 2018, va autoritzar l'habilitació del capítol 7, en el programa 141.10, Administració de justícia, i va dotar l'aplicació 13.28.51.8809.96.5 per a la inclusió en l'annex de transferències i subvencions de capital del programa d'una línia de subvenció.  
  
Així mateix, el Consell, en aquesta reunió va acordar autoritzar l'adquisició de compromisos de despesa plurianual, d'acord amb l'article 40.1 de la Llei 1/2015, a càrrec del capítol 7, línia T8408, «Finançament delegació de competències per a la construcció d'infraestructures en matèria d'administració de justícia» de l'annex de transferències i subvencions de capital, del programa 141.10, Administració de justícia, d'acord amb el detall següent:  
  
Exercici Límit autoritzat   
6523 046.472,33 € Redacció de projectes  
2020 6.821.934,99 € Obra i direcció  
2021 8.060.722,68 € Obra i direcció  
2022 2.322.726,91 € Obra i direcció  
  
  
Tot això, sense perjudici del reajustament de les anualitats previstes, en funció de la despesa efectivament realitzada.  
Quart. L'Ajuntament de Gandia, mitjançant la Resolució número 2020-1488, de data 19 de febrer de 2020, va adjudicar el contracte «Servei de redacció de projecte i direcció de l'execució de les obres Palau de Justícia de Gandia cont-032-2019 (9279/2019)» per un import de 487.025,00 €, IVA inclòs.  
Cinqué. En data 18 de desembre de 2020, s'emet un informe municipal de supervisió del projecte bàsic i d'execució Palau de Justícia de Gandia.  
Sisé. L'Ajuntament de Gandia, per mitjà de la Resolució número 2021-5807, de data 2 de juliol de 2021, va adjudicar el contracte d'obres consistent en l'execució del Projecte de construcció del Palau de Justícia de Gandia, cont-016-2021 (4298/2021), a la mercantil Taller de Construcción TMR, SA, per un import de 47.355.796,96 €, IVA inclòs.  
Seté. En data 13 de setembre de 2021, es formalitza l'acta de replantejament i inici de les obres.  
Huité. En data 3 de juny de 2022, el Servei de Projectes d'Infraestructures Judicials de la Subdirecció General d'Infraestructures Judicials comunica un requeriment d'adaptació de diferents zones del projecte original en relació amb les noves exigències motivades pel normal funcionament i organització interna de l'edifici.  
  
Nové. En data 29 d'agost de 2022, Javier García Fernández-Carrión, director facultatiu de l'obra, en nom i representació de la UTE Remedios Fernández-Carrión García i Javier García Fernández-Carrión núm. 3, va emetre un informe en què sol·licitava autorització a l'Ajuntament de Gandia per a la redacció d'un projecte modificat per a les obres de construcció del Palau de Justícia de Gandia, d'acord amb les circumstàncies sobrevingudes que consten en l'informe de seguiment de la delegació. Les adequacions requerides sobre el projecte primitiu responen a circumstàncies que queden justificades en aquest informe conforme a les especificacions contingudes en els articles 204 i 205 de l'LCSP, en concret les següents:  
- Previstes en el PCAP:  
1. Variacions en les intervencions vinculades al subsol.  
2. Imposició de nous condicionants per part d'empreses subministradores, així com organismes superiors.  
- No previstes en el PCAP:  
1. Millora del rendiment dels panells fotovoltaics.  
Desé. En data 31 d'agost de 2022, l'arquitecta municipal responsable del contracte, conjuntament amb el cap del Servei d'Infraestructures i Planificació Urbanística, emeten un informe en què ratifiquen i justifiquen la necessitat de redactar un projecte modificat del contracte inicial, tant de les modificacions previstes en el PCAP, com de les no previstes. En l'informe s'assenyala que es requereix afegir partides noves per a atendre els requeriments de la Conselleria i que les noves actuacions només poden ser executades per l'actual contractista, ja que qualsevol canvi dificultaria l'execució global de l'obra, impossibilitaria la seua coordinació de la resta d'actuacions i n'augmentaria els costos.  
  
Onzé. En data 8 de setembre de 2022, es dona tràmit d'audiència a la contractista i al redactor del projecte. El contractista no formula cap al·legació a aquesta i l'accepta en tots els seus termes. Els redactors del projecte, que exerceixen la direcció facultativa de l'obra, no han manifestat objecció ni cap inconvenient a la redacció del modificat.  
  
Dotzé. En data 21 de setembre de 2022, la Subdirecció General d'Infraestructures Judicials de la Conselleria de Justícia, Interior i Administració Pública, emet un informe relatiu a les qüestions de distribució, disseny, materials, instal·lacions i acabats en zona de detinguts a considerar en la redacció del projecte modificat del Palau de Justícia de Gandia.  
Tretzé. En data 23 de setembre de 2022, es va dictar la Resolució número 2022-7717 de l'Ajuntament de Gandia, per la qual es va autoritzar la redacció del Projecte d'obres modificat núm. 1 del contracte principal relatiu al contracte d'obres consistent en l'execució del Projecte bàsic i execució Palau Justícia Gandia cont-016/2021, sense que això pressupose la seua aprovació posterior.  
Catorzé. En data 11 d'octubre de 2022, Mateo de Francisco Herrero, que actua en nom i representació de Taller de Construcción TMR, SA (CIF núm. C83362080), presenta a l'Ajuntament de Gandia una sol·licitud de revisió excepcional de preus, d'acord amb el que es disposa en Reial decret llei 3/2022, d'1 de març, i modificacions posteriors. La quantia de la revisió sol·licitada puja a la quantitat de 607.615,26 € (IVA inclòs).  
En data 19 de gener de 2023, els tècnics municipals de l'Ajuntament de Gandia van emetre un informe proposta sobre el reconeixement excepcional de preus núm. 1. L'import total de la quantia reconeguda en aquest informe en concepte de revisió puja a 607.615,26 €, IVA inclòs.  
En data 10 de febrer de 2023 es notifica a aquesta conselleria la Resolució de 9 de febrer de 2023, de l'Ajuntament de Gandia de reconeixement de revisió excepcional de preus a aquesta mercantil.  
En data 20 de febrer de 2023, s'emet un informe de seguiment de la delegació de la Conselleria de Justícia Interior i Administració Pública per part del Servei de Projectes d'Infraestructures Judicials en el qual es considera que queda justificat el compliment de les condicions establides en el Reial Decret llei 3/2022 i les seues modificacions, per a reconéixer la revisió excepcional de preus núm. 1 per part de l'Ajuntament de Gandia a la companyia contractista Taller de Construcción TMR, SA, així com la quantia que en resulta, l'import de la qual puja a 607.615,26 € (IVA inclòs), segons es reflecteix en la Resolució municipal de data 9 de febrer de 2023 i en l'informe proposta dels tècnics municipals de data 19 de gener de 2023.  
Quinzé. En data 6 de febrer de 2023, la Junta de Govern de l'Ajuntament de Gandia aprova la proposta sol·licitud a la Conselleria de Justícia, Interior i Administració Pública de l'habilitació d'un crèdit addicional de 4.195.937,48 € a la vigent delegació, així com el reajustament de l'actual consignació pressupostària, i inclou en l'exercici 2023 el crèdit requerit per a la modificació dels contractes vigents (3.727.742,18 €) i en l'exercici 2024, la liquidació del contracte d'obres (2.340.743,62 €). Així mateix, sol·liciten a la Direcció General de Modernització i Relacions amb l'Administració de justícia l'emissió d'un certificat acreditatiu de la disponibilitat de crèdit en l'exercici 2023 per a l'aprovació del Projecte modificat núm. 1.  
En data 8 de febrer de 2023, la Direcció General de Modernització i Relacions amb l'Administració de justícia dona resposta a les sol·licituds plantejades en aquesta junta de govern i emet un certificat d'existència de crèdit disponible que resulta ser suficient per a donar cobertura a la despesa consistent en l'aprovació del projecte (modificat núm. 1 del contracte d'obres cont-016/2021), que forma part de l'expedient de contractació de projecte, licitació, adjudicació i execució de l'obra «Construcció del Palau de Justícia de Gandia.»  
Setzé. En data 13 de març de 2023, l'Ajuntament de Gandia presenta per registre d'entrada (GVRTE/2023/1140114) el Projecte modificat núm. 1 del Palau de Justícia de Gandia, juntament amb els informes tècnics que s'indiquen a continuació, i se sol·licita l'aprovació tècnica per part de Conselleria de Justícia, Interior i Administració Pública:  
  
- Informe favorable emés en data 8 de març de 2023 pel tècnic municipal, relatiu a la supervisió del Projecte modificat núm. 1 del Palau de Justícia de Gandia, en el qual s'informa que el Projecte modificat és conforme amb l'article 235 de la Llei de contractes del sector públic, per la qual cosa es considera procedent la seua aprovació per l'òrgan de contractació.  
- Informe favorable emés en data 8 de març de 2023 pels tècnics municipals, relatiu a la revisió del Projecte modificat núm. 1 del Palau de Justícia de Gandia, en el qual es comprova que el projecte modificat és conforme i desenvolupa les qüestions indicades en la sol·licitud, informes i redacció d'aquest. A més, s'informa l'òrgan de contractació que la documentació tècnica és suficient per a iniciar els tràmits corresponents. El projecte modificat suposa un increment del preu del contracte d'obra de 3.022.721,92 €, IVA inclòs, la qual cosa representa un increment del 19,99% sobre el preu d'adjudicació.  
  
En data 15 de març de 2023, s'emet un informe del Servei de Projectes d'Infraestructures Judicials en el qual es considera que les qüestions ateses en el projecte modificat són autoritzables, apropiades i necessàries per al correcte desenvolupament i finalització de les obres de construcció del Palau de Justícia de Gandia, per la qual cosa és procedent continuar la tramitació de l'expedient per a la seua aprovació per l'Ajuntament de Gandia. Així, en concret aquest informe diu:  
«El projecte modificat atén, d'una banda, els requeriments realitzats per la Subdirecció General d'Infraestructures Judicials de la Conselleria de Justícia, Interior i Administració Pública i, d'altra banda, es dona resposta a una sèrie de necessitats sorgides durant el desenvolupament normal de l'obra i que han de ser ateses per a aconseguir la finalitat objecte del contracte. Aquestes necessitats no previstes inclouen variacions en les intervencions vinculades al subsol i nous condicionants per part d'empreses subministradores i organismes superiors, com les modificacions en l'envolupant exterior, exigida pel requeriment dels Serveis de Prevenció, Extinció d'Incendis i Salvament de la Comunitat Valenciana, i la modificació en el Centre de Transformació i Seccionament, conseqüència de les exigències tècniques requerides pel Grup Iberdrola.»  
Per la qual cosa, conclou literalment:  
«Una vegada revisada la documentació aportada per l'Ajuntament de Gandia, i vistos els preceptes esmentats, i en compliment del seguiment de la delegació a què fa referència l'apartat B) Mitjans de control de l'annex de la Resolució de delegació de la Conselleria de Justícia, Administracions Públiques, Reformes Democràtiques i Llibertats Públiques a l'Ajuntament de Gandia de la competència de contractació de la redacció de projecte, licitació, adjudicació i execució de l'obra «construcció del Palau de Justícia de Gandia» - 02/DC/18/DGJ/02 «termes de la delegació i mitjans de control», es considera que les qüestions ateses en el projecte modificat són autoritzables, apropiades i necessàries per al correcte desenvolupament i finalització de les obres de construcció del Palau de Justícia de Gandia, per la qual cosa és procedent continuar la tramitació de l'expedient per a la seua aprovació per l'Ajuntament de Gandia.»  
Disseté. En data 22 de març de 2023, l'Ajuntament de Gandia emet el Decret 2023-2669, pel qual s'aprova el Projecte d'obres modificat núm. 1 del Palau de la Justícia de Gandia, redactat a l'octubre de 2022 per la UTE Remedios Fernández-Carrión García i Javier García Fernández-Carrión, i es reitera la petició per la qual se sol·licita a la Conselleria de Justícia, Interior i Administració Pública la modificació de la consignació econòmica vinculada a la Resolució de 17 de setembre de 2018, i l'habilitació del crèdit addicional de 4.195.937,48 € a la vigent delegació (el pressupost màxim autoritzat de la qual és de 84.548.356,91 €), i es fixa un pressupost màxim total de 11.703.770,39 €. Així mateix, es condiciona l'execució de les obres del projecte modificat objecte d'aprovació i la formalització en document administratiu del contracte modificat núm. 1, a la modificació de la consignació econòmica i l'habilitació del crèdit addicional.  
  
Dihuité. En data 22 de març de 2023, la Subdirecció General d'Infraestructures Judicials emet un informe proposta d'autorització del Projecte modificat núm. 1 del Palau de Justícia de Gandia per l'Ajuntament de Gandia, sent necessària per a aquesta modificació l'habilitació de crèdit addicional.  
Dinové. En data 28 de març de 2023, el Servei de Projectes d'Infraestructures Judicials emet un informe de seguiment de la delegació de la Conselleria de Justícia, Interior i Administracions Públiques a l'Ajuntament de Gandia, en el qual s'analitza l'estat general dels comptes després dels diferents reajustaments realitzats en els termes següents, i es proposa l'habilitació de crèdit addicional:  
  
[…]Tenint en compte l'anteriorment exposat, es procedeix a analitzar l'estat general dels comptes de la delegació de competències:  
  
Així doncs, les anualitats vigents són les següents:  
  
Exercici Límit autoritzat   
2019 8.074,63 € Estudi geotècnic  
2521 689.252,00 € Redacció de projectes  
9276 767.601,71 € Obra i direcció  
2022 5.982.929,40 € Obra i direcció  
2023 9.467.752,27 € Obra i direcció  
2024 1.541.480,90 € Obra i direcció  
Total 59.182.199,91 €   
  
  
En la data de signatura de l'informe, la distribució detallada prevista del límit autoritzat és la següent:  
  
Concepte Import  
Estudi geotècnic 8.074,63 €  
Adjudicació del contracte de servei de redacció i direcció de les obres 487.025,00 €  
Adjudicació del contracte d'obres 03.025.105,96 €  
Revisió de preus extraordinària aprovada 607.615,26 €  
Romanent disponible per a la reinversió en la delegació de competències 1.264.933,06 €  
TOTAL 69.176.775,91 €  
  
  
En vista dels diferents documents i informes que formen part de l'expedient, la repercussió econòmica de la revisió extraordinària de preus i del projecte modificat, així com el previsible increment de la despesa produïda pels excessos de mesuraments generats en obra, és la següent:  
  
Concepte Import  
Estudi geotècnic 8.074,63 €  
Adjudicació del contracte de servei de redacció i direcció de les obres 487.025,00 €  
Modificació del contracte de servei de redacció i direcció de les obres (19,99 %) 97.405,00 €  
Adjudicació del contracte d'obres 26.257.342,96 €  
Previsió de liquidació del contracte d'obres (màxim 10 % per excés de mesuraments) 1.512.259,40 €  
Modificació del contracte d'obres (19,99 %) 3.022.721,92 €  
Revisió de preus extraordinària núm. 1 aprovada 607.615,26 €  
Previsió revisió de preus extraordinària núm. 2 (quantitat estimada) 828.484,22 €  
Total 62.262.389,39 €  
  
  
El quadre resum econòmic de la delegació és el següent:  
  
 Resolució vigent Proposta de modificació  
Estudi geotècnic 8.074,63 8.074,63  
Contracte assistència  
(Cont-032/2019) 487.025,0 487.025,0  
Contracte obres  
(Cont-016/2021) 60.725.488,9 63.153.345,9  
Revisió excepcional preus núm. 1 607.615,2 607.615,2  
Modificat contracte obres - 3.022.721,92  
Modificat contracte assistència - 97.405,00  
Liquidació contracte obres - 1.512.259,40  
Revisió excepcional preus núm. 2 - 828.484,22  
Romanent disponible 1.264.933,06 -  
 18.412.390,91 37.429.138,39  
 Crèdit addicional requerit: 4.195.937,48 €  
  
  
Tenint en compte que l'increment d'inversió necessari per a la finalització de la construcció del Palau de Justícia de Gandia és de 4.195.937,48€, IVA inclòs, es proposa l'habilitació de crèdit addicional i la seua incorporació a la delegació de competències.  
Vinté. La directora general de Modernització i Relacions amb l'Administració de Justícia, amb data 28 de març de 2023, emet una proposta de modificació de la Resolució de delegació a l'Ajuntament de Gandia, de data 17 de setembre de 2018 (DOGV 24 de gener de 2019, núm. 8471), per a la contractació de la redacció de projecte, licitació, adjudicació i execució de l'obra «Construcció del Palau de Justícia de Gandia», on proposa l'increment de la dotació pressupostària i altres aspectes addicionals. Tot això, amb la finalitat de garantir l'equilibri financer de l'entitat receptora de la delegació.  
  
Vint-i-uné. L'Advocacia de la Generalitat emet un informe facultatiu a la present resolució de modificació de la delegació a l'Ajuntament de Gandia de la competència per a la contractació de projecte, licitació, adjudicació i execució de l'obra «Construcció del Palau de Justícia de Gandia».  
Vint-i-dosé. La Intervenció Delegada ha procedit a la fiscalització prèvia de l'increment de la despesa corresponent, per import de 4.195.937,48 €.  
  
A aquests antecedents són aplicables els fonaments de dret següents.  
  
  
Fonaments de dret  
  
La normativa que resulta aplicable es troba essencialment continguda en:  
I. La disposició addicional primera de la Llei 21/2017, de 28 de desembre, de mesures fiscals, de gestió administrativa i financera, que fa referència a delegació de competències en les entitats locals, en matèria d'obres, gestió i manteniment d'instal·lacions i infraestructures de titularitat de la Generalitat, que estableix:  
«Delegació de competències en les entitats locals, en matèria d'obres, gestió i manteniment d'instal·lacions i infraestructures de titularitat de la Generalitat, o adscrites als organismes autònoms i a les entitats de dret públic no mercantils de la Generalitat.  
1. A l'empara del que s'estableix en els articles 64.2 i 66.2 de l'Estatut d'Autonomia de la Comunitat Valenciana, i en l'article 146 de la Llei 8/2010, de 23 de juny, règim local de la Comunitat Valenciana, i atenent la seua capacitat de gestió, s'autoritza el Consell o les persones titulars dels departaments competents del Consell, segons l'instrument de delegació utilitzat, per a delegar l'exercici de les funcions que els corresponguen en matèria de construcció, ampliació, adequació, reforma, gestió i manteniment de centres, instal·lacions i infraestructures de titularitat de la Generalitat, en aquelles entitats locals en el territori de les quals estiguen situades o hagen de situar-se aquestes.  
2. Aquesta delegació requerirà acceptació per part de l'entitat local interessada, i s'articularà, després de la sol·licitud prèvia d'aquesta, mitjançant una resolució de la persona titular del departament competent, o mitjançant la subscripció d'un conveni de col·laboració entre l'Administració de la Generalitat i l'entitat local sol·licitant, on es fixaran els termes en què haja d'efectuar-se l'exercici de la competència. En aquests instruments es concretaran els mitjans de control, dels previstos en la Llei de règim local de la Comunitat Valenciana, que exercirà la Generalitat sobre la delegació.  
3. Aquesta delegació anirà acompanyada dels suficients recursos econòmics perquè siga efectiva i que garantisquen l'equilibri financer de l'entitat receptora.  
4. La delegació de competències en les entitats locals prevista en aquesta disposició, també podrà ser efectuada pels organismes autònoms i per les entitats de dret públic no mercantils del Sector Públic Instrumental de la Generalitat, respecte d'instal·lacions i infraestructures que tinguen adscrites, després de l'informe previ favorable de la conselleria competent en sector públic i patrimoni, corresponent a les persones titulars d'aquestes entitats, dictar la resolució o subscriure el conveni a què fa referència l'apartat 2, segons l'instrument de delegació utilitzat.»  
II. La Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.  
III. La Llei 7/1985, de 2 d'abril, reguladora de les bases del règim local, i concretament els articles 7.3, 22.2.g i 27 d'aquesta, que estableixen el següent:  
«Article 7.3:  
3. L'Estat i les comunitats autònomes, en l'exercici de les seues respectives competències, podran delegar en les entitats locals l'exercici de les seues competències».  
«Article 22.2.g:  
g) L'acceptació de la delegació de competències feta per altres administracions públiques.»  
«Article 27:  
1. L'Estat i les comunitats autònomes, en l'exercici de les seues respectives competències, podran delegar en els municipis l'exercici de les seues competències.  
La delegació haurà de millorar l'eficiència de la gestió pública, contribuir a eliminar duplicitats administratives i estar d'acord amb la legislació d'estabilitat pressupostària i sostenibilitat financera.  
La delegació haurà de determinar l'abast, contingut, condicions i duració d'aquesta, que no podrà ser inferior a cinc anys, així com el control d'eficiència que es reserve l'administració delegant i els mitjans personals, materials i econòmics que aquesta assigne, sense que puga suposar una major despesa de les administracions públiques.  
La delegació haurà d'acompanyar-se d'una memòria econòmica on es justifiquen els principis a què fa referència el paràgraf segon d'aquest apartat i es valore l'impacte en la despesa de les administracions públiques afectades sense que, en cap cas, puga comportar una major despesa d'aquestes.  
2. Quan l'Estat o les comunitats autònomes deleguen en dos o més municipis de la mateixa província una o diverses competències comunes, aquesta delegació haurà de realitzar-se seguint criteris homogenis.  
L'administració delegant podrà sol·licitar l'assistència de les diputacions provincials o entitats equivalents per a la coordinació i el seguiment de les delegacions previstes en aquest apartat.  
3. A fi d'evitar duplicitats administratives, millorar la transparència dels serveis públics i el servei a la ciutadania i, en general, contribuir als processos de racionalització administrativa, generant un estalvi net de recursos, l'Administració de l'Estat i les de les comunitats autònomes podran delegar, seguint criteris homogenis, entre altres, les competències següents:  
a) Vigilància i control de la contaminació ambiental.  
b) Protecció del medi natural.  
c) Prestació dels serveis socials, promoció de la igualtat d'oportunitats i la prevenció de la violència contra la dona.  
d) Conservació o manteniment de centres sanitaris assistencials de titularitat de la comunitat autònoma.  
e) Creació, manteniment i gestió de les escoles infantils d'educació de titularitat pública de primer cicle d'educació infantil.  
f) Realització d'activitats complementàries en els centres docents.  
g) Gestió d'instal·lacions culturals de titularitat de la comunitat autònoma o de l'Estat, amb estricta subjecció a l'abast i les condicions que deriven de l'article 149.1.28.a de la Constitució espanyola.  
h) Gestió de les instal·lacions esportives de titularitat de la comunitat autònoma o de l'Estat, incloent-hi les situades en els centres docents quan s'usen fora de l'horari lectiu.  
i) Inspecció i sanció d'establiments i activitats comercials.  
  
j) Promoció i gestió turística.  
k) Comunicació, autorització, inspecció i sanció dels espectacles públics.  
l) Liquidació i recaptació de tributs propis de la comunitat autònoma o de l'Estat.  
m) Inscripció d'associacions, empreses o entitats en els registres administratius de la comunitat autònoma o de l'Administració de l'Estat.  
n) Gestió d'oficines unificades d'informació i tramitació administrativa.  
o) Cooperació amb l'Administració educativa a través dels centres associats de la Universitat Nacional d'Educació a Distància.  
4. L'administració delegant podrà, per a dirigir i controlar l'exercici dels serveis delegats, dictar instruccions tècniques de caràcter general i obtindre, en qualsevol moment, informació sobre la gestió municipal, així com enviar comissionats i formular els requeriments pertinents per a l'esmena de les deficiències observades. En cas d'incompliment de les directrius, denegació de les informacions sol·licitades o inobservança dels requeriments formulats, l'administració delegant podrà revocar la delegació o executar per si mateixa la competència delegada en substitució del municipi. Els actes del municipi podran ser recorreguts davant dels òrgans competents de l'administració delegant.  
  
5. L'efectivitat de la delegació requerirà la seua acceptació pel municipi interessat.  
6. La delegació haurà d'anar acompanyada en tot cas del corresponent finançament, per a això caldrà l'existència de dotació pressupostària adequada i suficient en els pressupostos de l'administració delegant per a cada exercici econòmic, i serà nul·la sense aquesta dotació.  
L'incompliment de les obligacions financeres per part de l'administració autonòmica delegant facultarà l'entitat local delegada per a compensar-les automàticament amb altres obligacions financeres que aquesta tinga amb aquella.  
7. La disposició o acord de delegació establirà les causes de revocació o renúncia de la delegació. Entre les causes de renúncia estarà l'incompliment de les obligacions financeres per part de l'administració delegant o quan, per circumstàncies sobrevingudes, es justifique suficientment la impossibilitat del seu acompliment per l'administració en la qual han sigut delegades, sense menyscapte de l'exercici de les seues competències pròpies. L'acord de renúncia serà adoptat pel Ple de la respectiva entitat local.  
8. Les competències delegades s'exerceixen de conformitat amb la legislació de l'Estat o de les comunitats autònomes.»  
IV. L'article 48.7, segon paràgraf, de la Llei 40/2015, d'1 d'octubre, de règim jurídic del sector públic (d'ara en avant, Llei 40/2015) estableix que:  
«quan el conveni tinga com a objecte la delegació de competències en una entitat local, haurà de complir el que es disposa en la Llei 7/1985, de 2 d'abril, reguladora de les bases del règim local».  
V. Els articles 64.2 i 66.2 de l'Estatut d'Autonomia de la Comunitat Valenciana, i la Llei orgànica 5/1982, d'1 de juliol, que diuen:  
«Article 64.2:  
2. Les Corts impulsaran l'autonomia local, podent delegar l'execució de les funcions i competències en aquells ajuntaments i ens locals supramunicipals que, pels seus mitjans, puguen assumir-les, assegurant la deguda coordinació i eficàcia en la prestació dels serveis ….»  
  
«Article 66.2:  
2. La Generalitat, mitjançant una Llei de les Corts, podrà transferir o delegar en les diputacions provincials l'execució d'aquelles competències que no siguen d'interés general de la Comunitat Valenciana».  
VI. La Llei 8/2010, de 23 juny, de règim local de la Comunitat Valenciana, i en concret els articles 146 a 146, que diuen:  
«Article 146. Resolucions i convenis de delegació  
1. Mitjançant la Llei de les Corts, amb subjecció als requisits i les condicions establits en la legislació bàsica estatal, es podrà delegar l'execució de les funcions i competències en aquelles entitats locals de la Comunitat Valenciana que, pels seus mitjans, puguen assumir-les, assegurant la deguda coordinació i eficàcia en la prestació dels serveis.  
  
2. En desenvolupament de la normativa establida en el paràgraf anterior, es podrà delegar en les entitats locals de la Comunitat Valenciana, mitjançant una resolució de la persona titular del departament corresponent del Consell o, si escau, mitjançant un conveni, autoritzat pel Consell, l'exercici de les seues competències.  
3. La delegació i, si escau, la seua revocació, haurà de publicar-se en el Diari Oficial de la Generalitat Valenciana.  
4. La delegació podrà referir-se a l'exercici d'una competència, a determinats aspectes funcionals d'aquesta, a l'exercici de potestats administratives concretes o a l'establiment i prestació d'un determinat servei.  
Article 147. Acceptació de la delegació  
L'efectivitat de la delegació requerirà la seua acceptació per l'entitat local interessada, llevat que per llei s'impose obligatòriament. En aquest cas, la delegació haurà de mantindre l'equilibri financer de l'entitat local receptora.  
Article 148. Mitjans de control sobre la delegació  
Els mitjans de control sobre la delegació que podrà exercir la Generalitat, que continua mantenint la titularitat de les competències, es concretaran en la resolució de delegació o, si escau, en el corresponent conveni que se subscriga, i podran ser:  
1. Aprovar instruccions tècniques de caràcter general.  
2. Elaborar programes d'acció i directrius sobre les funcions delegades.  
3. Obtindre informació sobre la gestió.  
4. Enviar comissionats i formular els requeriments pertinents al president o presidenta de l'entitat local delegada per a l'esmena de les deficiències observades.  
5. Requerir el compliment dels programes i les directrius a què fa referència el número 2 anterior, quan haja quedat acreditat l'incompliment per l'entitat local delegada.  
Article 149. Revocació de la delegació  
1. Si l'entitat local incomplira les obligacions que es deriven de la Llei de delegació, de la resolució de delegació o dels termes del corresponent conveni, o dels programes i directrius a què fa referència l'article 148.2, el Consell l‘advertirà d'això formalment i, si mantinguera la seua actitud transcorregut el termini d'un mes des de la recepció de l'escrit d'advertiment, podrà revocar la delegació o, si escau, resoldre el conveni subscrit.  
2. Per raons d'interés públic degudament justificades, el Consell podrà revocar la delegació o revisar-ne el contingut.  
3. L'acord de revocació es publicarà en el Diari Oficial de la Generalitat Valenciana.»  
VII. La Llei 1/2015, de 6 de febrer, d'hisenda pública, del sector públic instrumental i de subvencions.  
VIII. El Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions, i qualsevol altra que li atorgue l'ordenament jurídic en l'esmentat àmbit competencial.  
IX. El Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, modificat pel Decret 168/2020, de 30 d'octubre, del Consell, estableix en l'article 69 que la persona titular de la Conselleria de Justícia, Interior i Administració Pública és l'òrgan jeràrquic superior del departament i exerceix totes les atribucions conferides per la Llei del Consell en l'àmbit de les competències que estableix l'article 6 del Decret 5/2019, de 16 de juny, del president de la Generalitat. Així mateix, estableix que correspon a la Direcció General de Modernització i Relacions amb l'Administració de Justícia exercir les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de relacions amb la justícia, infraestructures judicials, modernització tecnològica de l'Administració de justícia.  
X. La Resolució de delegació de data 17 de setembre de 2018, de la consellera de Justícia, Administració Pública, Reformes Democràtiques i Llibertats Públiques, que té el seu fonament jurídic en la disposició addicional primera de la Llei 21/2017, de 28 de desembre, de mesures fiscals, de gestió administrativa i financera, i d'organització de la Generalitat, en relació amb les determinacions legals establides en els articles 7.3 i 27 de la Llei 7/1985, de 2 d'abril, reguladora de les bases del règim local, i 146 a 149 de la Llei 8/2010, de 23 de juny, de règim local de la Comunitat Valenciana. El punt 3 d'aquesta disposició addicional estableix que aquesta delegació anirà acompanyada dels suficients recursos econòmics perquè siga efectiva i que garantisquen l'equilibri financer de l'entitat receptora.  
XI. El Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública i les seues modificacions posteriors, que estableix que correspon a la Direcció General de Modernització i Relacions amb l'Administració de Justícia dotar els òrgans judicials d'infraestructures i instal·lacions adequades per al desenvolupament de la seua funció i garantir el seu correcte funcionament. Així mateix, correspon dotar els òrgans judicials dels recursos materials adequats, així com planificar i, si escau, gestionar les necessitats per a la modernització tecnològica de l'Administració de justícia.  
De la mateixa manera, estableix que correspon a la Sotssecretaria dur a terme el seguiment i la coordinació de les actuacions en matèria d'infraestructures en l'àmbit de la Conselleria i dels seus organismes dependents.  
XII. Quant a la revisió de preus extraordinària, el Reial Decret llei 3/2022, d'1 de març, de mesures per a la millora de la sostenibilitat del transport de mercaderies per carretera i del funcionament de la cadena logística, i pel qual es transposa la Directiva (UE) 2020/1057, de 15 de juliol, de 2020, per la qual es fixen normes específiques respecte a la Directiva 96/71/CE i la Directiva 2014/67/UE, per al desplaçament dels conductors en el sector del transport per carretera, i de mesures excepcionals en matèria de revisió de preus en els contractes públics d'obres (BOE 52, 02.03.2022), amb les modificacions introduïdes en el Reial Decret llei 6/2022, de 29 de març (BOE 76, 30.03.2022), el títol II, articles 6 a 10 del qual, regula la revisió excepcional de preus dels contractes d'obra del sector públic a causa de l'alça extraordinària del cost de determinades matèries primeres que resulten necessàries per a l'execució d'unes certes unitats d'obra, ha repercutit de manera intensa en els contractes d'obres.  
XIII. Quant a la modificació del contracte:  
L'article 203 de l'LCSP estableix que els contractes administratius subscrits pels òrgans de contractació només podran modificar-se durant la seua vigència quan es produïsca algun dels supòsits següents:  
a) Quan així s'haja previst en el plec de clàusules administratives particulars, en els termes i les condicions establits en l'article 204.  
  
b) Excepcionalment, quan siga necessari realitzar una modificació que no estiga prevista en el plec de clàusules administratives particulars, sempre que es complisquen les condicions que estableix l'article 205.  
  
En qualssevol altres supòsits, si fora necessari que un contracte en vigor s'executara de manera diferent a la pactada, se n'haurà de procedir a la resolució i a la subscripció d'un altre amb les condicions pertinents, si escau, després de la convocatòria i substanciació prèvies d'una nova licitació pública, de conformitat amb el que s'estableix en aquesta llei, sense perjudici del que es disposa en l'apartat 6 de l'article 213 respecte de l'obligació del contractista d'adoptar mesures que resulten necessàries per raons de seguretat, servei públic o possible ruïna.  
Les modificacions del contracte hauran de formalitzar-se d'acord amb el que es disposa en l'article 153, i hauran de publicar-se d'acord amb el que s'estableix en els articles 207 i 63.  
Segons consta en la Resolució número 2022-7717 de l'Ajuntament de Gandia:  
[…] En el contracte actual, en el PCAP es va preveure la modificació del contracte, en els termes especificats en la clàusula 32 d'aquest, que, en el cas que ens afecta, es recullen en el punt a) apartat 1. Podran ser objecte de modificació del contracte les qüestions derivades de variacions en les intervencions vinculades amb el subsol, és a dir, durant el transcurs dels moviments de terres poden apareixen factors geològics, no identificats inicialment, que poden modificar el que es preveu per al desenvolupament tant de les instal·lacions enterrades, com per a la fonamentació de les noves construccions.  
I en l'apartat 2 del mateix punt: També podran ser objecte de modificació la imposició de condicionants per part d'organismes sectorials, entitats o propietaris afectats, o aspectes arqueològics.  
  
Per tot l'exposat,  
En virtut dels antecedents descrits i dels fonaments de dret i tenint en compte la sol·licitud formulada per l'Ajuntament, i de les consideracions que en aquesta es posen de manifest, i de la resta de legislació d'aplicació general i pertinent.  
Revisats els diferents documents aportats i d'acord amb l'informe de seguiment de la delegació de competències emés per la Subdirecció General d'Infraestructures Judicials en data 22 de març de 2023, per complir el que es disposa en l'apartat B) Mitjans de control de l'annex de la Resolució de delegació de la Conselleria de Justícia, Administracions Públiques, Reformes Democràtiques i Llibertats Públiques a l'Ajuntament de Gandia de la competència de contractació de la redacció de projecte, licitació, adjudicació i execució de l'obra «Construcció del Palau de Justícia de Gandia»-02/DC/18/DGJ/02 «Termes de la delegació i mitjans de control», es comprova que els conceptes inclosos en el Projecte modificat núm. 1 del Palau de Justícia de Gandia responen, d'una banda, als requeriments realitzats per la Subdirecció General d'Infraestructures Judicials de la Conselleria de Justícia, Interior i Administració Pública i d'una altra, donen resposta a una sèrie de necessitats sorgides durant el desenvolupament normal de l'obra i que han de ser ateses per a aconseguir la finalitat objecte del contracte.  
  
Considerades les circumstàncies sobrevingudes i imprevisibles exposades anteriorment que donen lloc a la revisió extraordinària de preus, entenent que els conceptes del modificat són autoritzables, necessaris i oportuns per al correcte desenvolupament i finalització de les obres, i apreciant que la modificació del projecte d'obra i la modificació del contracte d'obra presents es limiten a introduir les variacions estrictament indispensables per a respondre a les causes que justifiquen aquesta modificació i que persegueixen garantir la finalitat del contracte.  
Considerant que, en conseqüència, l'increment del preu del contracte en cap cas és atribuïble a la gestió de l'Ajuntament de Gandia, i quedant justificada la necessitat d'una modificació de la consignació econòmica prevista inicialment en la delegació de competències, s'emet el següent.  
  
Per tot l'anterior i fent ús de les atribucions concedides per l'article 28 de la Llei 5/1983, de 30 de desembre, del Consell, resolc:  
  
Primer  
Incrementar el pressupost màxim de 37.911.555,91 € establit en el resolc primer de la Resolució de data 17 de setembre de 2018 de la Conselleria de Justícia, Administració Pública, Reformes Democràtiques i Llibertats Públiques de delegació a l'Ajuntament de Gandia de la competència per a la contractació de projecte, licitació, adjudicació i execució de l'obra construcció del Palau de Justícia de Gandia en 4.195.937,48 €, amb la finalitat de garantir l'equilibri financer de l'entitat receptora, de conformitat amb la proposta de la directora general de Modernització i Relacions amb l'Administració de Justícia, de data 28 de març de 2023, i l'informe tècnic de seguiment de la delegació de data 28 de març de 2023, elaborat per la Subdirecció General d'Infraestructures Judicials.  
  
Segon  
Modificar el resolc tercer de la Resolució de data 17 de setembre de 2018 de la Conselleria de Justícia, Administració Pública, Reformes Democràtiques i llibertats Públiques de delegació a l'Ajuntament de Gandia de la competència per a la contractació de projecte, licitació, adjudicació i execució de l'obra construcció del Palau de Justícia de Gandia.  
Se suprimeix la referència continguda en el punt tercer de la resolució de delegació en el qual s'estableix: «L'Ajuntament de Gandia serà responsable de la cobertura de qualsevol increment de despesa sobre l'import assenyalat en la present resolució», que quedarà redactat com segueix:  
[…]Tercer. En el cas que durant el procés d'adjudicació es produïren baixes respecte de la quantia inicialment fixada en la present resolució, aquestes hauran de donar cobertura a qualsevol increment de despesa que es produïsca durant l'execució dels contractes gestionats per delegació, l'autorització de la qual s'haja ajustat a la normativa en la matèria.  
Les baixes produïdes en la quantia inicial podran destinar-se a finançar qualsevol altra actuació, sempre que es realitze en la seu judicial afectada per la delegació, o en el seu entorn immediat, i aquesta redunde en una major qualitat o funcionalitat d'aquest.  
Aquestes actuacions hauran de ser autoritzades per la conselleria competent en matèria de justícia.  
En tot cas, l'entitat local haurà de comunicar a la conselleria competent en matèria de justícia tant la baixa en l'adjudicació com la destinació, si escau, que s'atribueix a aquesta.  
Dins de l'import previst en el projecte constructiu i amb càrrec al capítol de despeses generals, s'entendran inclosos els imports corresponents a l'impost de construccions i obres, així com la taxa urbanística, a abonar pel contractista adjudicatari de les obres. Clàusula que haurà d'incloure's en el plec corresponent.  
  
Tercer  
Modificar l'annex de la Resolució de 17 de setembre de 2018, en el seu apartat A) Termes, punt segon amb la següent redacció:  
«Qualsevol modificació posterior del projecte o del contracte haurà de comptar amb l'autorització prèvia i expressa de la Conselleria».  
  
Quart  
Autoritzar la modificació del contracte d'obres modificat núm. 1 del Palau de la Justícia de Gandia amb tots els seus efectes, pels motius tècnics adduïts recollits en l'informe del Servei de Projectes d'Infraestructures Judicials de data 15 de març de 2023, per import de 3.022.721,92 €, a fi d'acomplir les noves necessitats sorgides durant l'execució de l'obra, que haurà de tramitar-se d'acord amb el que s'estableix en la Llei 9/2017, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.  
Cinqué  
Autoritzar i disposar el crèdit per un import de 4.195.937,48 € a l'Ajuntament de Gandia, aprovant i comprometent aquesta despesa dins l'habilitació del capítol 7, en el programa 141.10 Administració de justícia, aplicació 04.50.69.9666.77.8, línia T8408, «Finançament delegació de competències per a la construcció d'infraestructures en matèria d'administració de justícia» de l'annex de transferències i subvencions de capital, del programa 141.10 del pressupost assignat a la Conselleria de Justícia, Interior i Administració Pública en els pressupostos de la Generalitat Valenciana per a l'exercici 2023.  
Per tant, s'estableix un pressupost màxim de la delegació a l'Ajuntament de Gandia per a la contractació de projecte, licitació, adjudicació i execució de l'obra de construcció del Palau de Justícia de Gandia total de 84.839.042,39 €.  
Les quantitats del crèdit extraordinari autoritzat i no disposat romandran a la disposició de la Conselleria de Justícia, i quedaran desvinculades de la delegació a l'Ajuntament de Gandia, de la competència per a la contractació de projecte, licitació, adjudicació i execució de l'obra «Construcció del Palau de Justícia de Gandia».  
  
Sisé  
Comunicar la modificació de la resolució a l'Ajuntament de Gandia.  
  
  
Seté  
Publicar aquesta resolució en el Diari Oficial de la Generalitat Valenciana.  
  
València, 3 d'abril de 2023.- La consellera de Justícia, Interior i Administració Pública: Gabriela Bravo Sanestanislao.